C 444/24

Objava jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina.

(2022/C 444/09)

Ova je objava temelj za podnošenje prigovora na zahtjev u skladu s člankom 98. Uredbe (EU) br. 1308/2013 Europskog parlamenta i Vijeća (1) u roku od dva mjeseca od datuma ove objave.

JEDINSTVENI DOKUMENT

„De Voerendaalse Bergen”

PDO-NL-02776

Datum početka primjene: 10.6.2021.

1. Naziv(i)

De Voerendaalse Bergen

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

5. Kvalitetno pjenušavo vino

4. Opis vina

1. Vino kategorije 1: vino, vrsta vina: bijelo vino, suho

Sorte grožđa: sorte bijelog grožđa na popisu sorti

Organoleptička svojstva:

Okus: mek i uravnotežen okus, arome kruške i dinje pri završnom okusu ili, ovisno o sorti, izraženije voćne arome (marelica/jabuka) i blaga pikantnost (muškatni oraščić/badem)

Boja: svjetložuta

Aroma: voćna, blago pikantna s cvjetnim notama

Analitička svojstva:

Sadržaj šećera: od 0 do 9 g/l

Svojstva u nastavku za koja nisu navedene vrijednosti u skladu su s ograničenjima utvrđenima u uredbama EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 10 Najmanja ukupna kiselost 79,8 miliekvivalenata po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

2. Vino kategorije 1: vino, vrsta vina: bijelo vino, slatko/poluslatko

Sorte grožđa: sorte bijelog grožđa na popisu sorti

Organoleptička svojstva:

Okus: okusi ananasa i kruške

Boja: žuta

Aroma: cvjetni buke s notom meda

Analitička svojstva:

Sadržaj šećera od 30 do 100 g/l

Svojstva u nastavku za koja nisu navedene vrijednosti u skladu su s ograničenjima utvrđenima u uredbama EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 9,5 Najmanja ukupna kiselost 79,8 miliekvivalenata po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

3. Vino kategorije 1: vino, vrsta vina: ružičasto vino, suho

Sorte grožđa: sorte crnog grožđa na popisu sorti

Organoleptička svojstva:

Okus: crveno bobičasto voće: borovnice, maline, divlje jagode

Boja: svjetloružičasta/crvena

Aroma: aromatično crveno bobičasto voće

Analitička svojstva:

Sadržaj šećera: od 0 do 9 g/l

Svojstva u nastavku za koja nisu navedene vrijednosti u skladu su s ograničenjima utvrđenima u uredbama EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 10 Najmanja ukupna kiselost 79,8 miliekvivalenata po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

4. Vino kategorije 1: vino, vrsta vina: crno vino

Sorte grožđa: sorte crnog grožđa na popisu sorti

Organoleptička svojstva:

Okus: crveno bobičasto voće: borovnice, maline i trešnje

Boja: srednje jarko crvena/crvena

Aroma: crveno bobičasto voće: borovnice, maline i trešnje

Analitička svojstva:

Sadržaj šećera od 0 do 4 g/l

Svojstva u nastavku za koja nisu navedene vrijednosti u skladu su s ograničenjima utvrđenima u uredbama EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 11 Najmanja ukupna kiselost 66,5 miliekvivalenata po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Vino kategorije 1: vino, vrsta vina: crno vino, suho, skladišteno u drvenim bačvama

Sorte grožđa: sorte crnog grožđa na popisu sorti

Organoleptička svojstva:

Okus: blagi okus vanilije, dominantne arome trešnje i bobičastog voća

Boja: crvena/svjetloljubičasta

Aroma: crveno voće: trešnje i bobičasto voće

Analitička svojstva:

Sadržaj šećera od 0 do 4 g/l

Svojstva u nastavku za koja nisu navedene vrijednosti u skladu su s ograničenjima utvrđenima u uredbama EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 11 Najmanja ukupna kiselost 66,58 miliekvivalenata po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

6. Vino kategorije 5: vrsta vina: kvalitetno pjenušavo vino, bijelo

Sorte grožđa: sorte bijelog grožđa na popisu sorti

Organoleptička svojstva:

Okus: voćne i pikantne note, kao što su breskva i mango, s finom pjenom

Boja: svjetložuta

Aroma: voćna, blago pikantna s cvjetnim notama

Analitička svojstva:

Sadržaj šećera od 6 do 12 g/l

Svojstva u nastavku za koja nisu navedene vrijednosti u skladu su s ograničenjima utvrđenima u uredbama EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 10 Najmanja ukupna kiselost 79,89 miliekvivalenata po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

7. Vino kategorije 5: vrsta vina: kvalitetno pjenušavo vino, ružičasto, crno

Sorte grožđa: sorte crnog grožđa na popisu sorti

Organoleptička svojstva:

Ružičasto vino:

Okus: crveno voće, borovnice i divlje jagode te suptilan završni okus divljeg šipka i malina, s finom pjenom

Boja: svijetla nijansa boje lososa

Aroma: aromatično crveno bobičasto voće

Crno vino:

Okus: trešnje i borovnice, s finom pjenom

Boja: srednje jarko crvena/crvena

Aroma: trešnje/borovnice

Analitička svojstva: Sadržaj šećera od 6 do 12 g/l

Svojstva u nastavku za koja nisu navedene vrijednosti u skladu su s ograničenjima utvrđenima u uredbama EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 10 Najmanja ukupna kiselost 79,89 miliekvivalenata po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Postupci proizvodnje vina

a. Osnovni enološki postupci

Za sve kategorije/vrste vina

Poseban enološki postupak

Upotreba drva u svrhu podupiranja profila okusa vina dopuštena je ako je neophodna.

KATEGORIJA VINA: 1. vino: vrsta vina: bijelo vino

Poseban enološki postupak

Hladna fermentacija na temperaturi nižoj od 20 °C (iznimke: povećanje temperature na početku fermentacije i vina koja teško fermentiraju).

KATEGORIJA VINA: 1. vino: vrsta vina: bijelo vino, slatko/poluslatko

Poseban enološki postupak

Hladna fermentacija na temperaturi nižoj od 20 °C (iznimke: povećanje temperature na početku fermentacije i vina koja teško fermentiraju).

KATEGORIJA VINA: 1. vino: vrsta vina: Ružičasto vino

Poseban enološki postupak

Hladna fermentacija na temperaturi nižoj od 20 °C (iznimke: povećanje temperature na početku fermentacije i vina koja teško fermentiraju).

Hladna maceracija kožica radi dobivanja ružičaste boje.

KATEGORIJA VINA: 1. vino: vrsta vina: crno vino

Poseban enološki postupak

Fermentacija pulpe tijekom najmanje četiri dana

KATEGORIJA VINA: 5. kvalitetno pjenušavo vino: vrsta vina: bijelo vino

Poseban enološki postupak

Druga fermentacija u boci tradicionalnom metodom.

KATEGORIJA VINA: 5. kvalitetno pjenušavo vino: vrsta vina: crno vino i ružičasto vino

Poseban enološki postupak

Druga fermentacija u boci tradicionalnom metodom.

Hladna maceracija kožica radi dobivanja ružičaste boje za ružičasto vino.

vrsta vina: crno vino, suho, skladišteno u drvenim bačvama

Poseban enološki postupak

Fermentacija pulpe tijekom najmanje četiri dana

Dozrijevanje u drvenim bačvama tijekom najmanje 8 mjeseci, a najviše 24 mjeseca

b. Najveći prinosi

1. Auxerrois 65 hektolitara po hektaru

2. Reichensteiner 85 hektolitara po hektaru

3. Bacchus 75 hektolitara po hektaru

4. Müller Thurgau 70 hektolitara po hektaru

5. Riesling 55 hektolitara po hektaru

6. Solaris 55 hektolitara po hektaru

7. Pinot Noir 50 hektolitara po hektaru

8. Monarch 75 hektolitara po hektaru

9. Dornfelder 75 hektolitara po hektaru

6. Razgraničeno zemljopisno područje

Područje podrijetla vina „De Voerendaalse Bergen” brdovito je područje koje obuhvaća brda „De Fromberg”, „De Vrakelberg”, „Vrouweheide”, „Daelsberg”, „Welterberg” i „Kunderberg”.

Razgraničeno zemljopisno područje nalazi se na rubu općine Voerendaal (prema jugu-jugoistoku), koja je podijeljena na tri područja: dolinu potoka, visoravan i brdovito područje.

Površina područja iznosi otprilike 900 hektara.

7. Sorte vinove loze

Auxerrois B

Bacchus B

Dornfelder N

Monarch

Müller-Thurgau B

Pinot Noir N

Reichensteiner B

Solaris

8. Opis povezanosti

Teroar – što znači cijeli niz čimbenika koji utječu na vinovu lozu u vinogradu – iznimno je važan za kvalitetu vina. Na razgraničenom zemljopisnom području vina „De Voerendaalse Bergen” svi aspekti teroara – klima, ekspozicija vinograda, tlo, upravljanje vinogradom, odabir sorti i postupak proizvodnje vina – pridonose kvaliteti vina u obje kategorije (kategorija 1, vino i kategorija 5, kvalitetno pjenušavo vino).

Klima

Klima je, s obzirom na broj sunčanih sati, temperaturu i količinu oborina, osobito pogodna za uzgoj grožđa.

To potvrđuje Huglinov indeks područja „De Voerendaalse Bergen” (Južni Limburg), koji je od 2016. do 2020. u prosjeku iznosio 1 772, kao i broj sunčanih sati tijekom tog razdoblja, koji je u prosjeku iznosio 7,2 sata dnevno, odnosno 1,3 sata više nego od 1996. do 2000. (prema podacima nizozemskog Kraljevskog meteorološkog instituta).

Ekspozicija vinograda

Obronci na kojima su posađeni vinogradi imaju nagib između 17 % i 23 % te su okrenuti prema jugu, što je idealna kombinacija za potpuno iskorištavanje sunčeve svjetlosti tijekom dozrijevanja grožđa.

Tlo

Jedinstvena obilježja područja podrijetla (brdovito područje općine Voerendaal) proizlaze iz kombinacije:

— vapnenačkih obronaka

— nagiba brdâ, koji se kreće od 17 % do 23 %, s orijentacijom prema jugu, što osigurava optimalnu izloženost sunčevoj svjetlosti.

Ključne sastavnice tih vapnenačkih brežuljaka prvenstveno su vapnenac u površinskom i dubinskom sloju tla te ilovača u kojoj ima kremena/šljunka.

Raznolikost tla, vlažnost u ilovači i vapno zajedno čine idealnu kombinaciju zahvaljujući kojoj vinova loza daje dobra vina punog okusa.

Vapnenačko tlo zaslužno je i za blagu pjenušavost vina.

Način uzgoja vinove loze

— Uklanjanje grozdova i lišća.

— Određivanje optimalnog vremena berbe (s obzirom na sadržaj šećera/kiselost/aromu) presudno je za dobivanje grožđa koje daje svježa/voćna pjenušava vina.

— Odabir sorti grožđa ključan je za dobivanje optimalno zrelog grožđa. Zahvaljujući malo ranijem dozrijevanju, sorte grožđa koje se uzgajaju u području podrijetla vina „De Voerendaalse Bergen” dobro su prilagođene sjevernoj klimi.

Pojedinosti o radnjama koje obavljaju ljudi:

— Rezidba: upotrebljava se sustav rezidbe Guyot, zajedno s uklanjanjem lišća s jedne strane grozdova u srpnju/kolovozu za bijelo grožđe i s obje strane za crno grožđe. Lišće se uklanja kako bi se pospješilo sazrijevanje zdravih grozdova, spriječio botritis i ubrzalo sušenje od rose i nakon kiše.

— Kako bi se omogućilo optimalno dozrijevanje, kod bijelog grožđa uklanjaju se grozdovi s malih izdanaka (ispod gornje žice). Kada je riječ o crnom grožđu, prvenstveno se uklanjaju grozdovi koji kasne s početkom dozrijevanja (tj. grozdovi koji kasnije poprimaju crvenu boju), kao i mali grozdovi, čime se potiče dozrijevanje drugih, dobrih grozdova.

— Berba se obavlja ručno, pri čemu se slabiji grozdovi odmah uklanjaju kako bi se kvalitetni grozdovi očuvali za proizvodnju vina. Vrijeme berbe određuje se prema sadržaju šećera i kiselosti grožđa, a posebice prema aromama. Kako bi se dobilo uravnoteženo vino bogata okusa, potrebno je postići ravnotežu između tih vrijednosti, a podjednako je važno i zdravlje grožđa.

Vinifikacija

Metode vinifikacije usmjerene su na očuvanje primarnih aroma i svježe kiselosti, koji su zaslužni za karakterističan reski voćni okus svojstven pjenušavim i bijelim/ružičastim vinima. Ovisno o duljini skladištenja i dozrijevanja u bačvama, crna vina poprimaju glatku teksturu i pun okus.

Sažetak:

Karakteristike vinograda (tlo, klima, ekspozicija) osiguravaju sve uvjete za proizvodnju atraktivnih voćnih i pjenušavih vina.

Kod mirnih vina to dolazi do izražaja u voćnim bijelim i ružičastim vinima. Crna vina imaju aromu crvenog voća, s dominantnim notama trešnje i bobičastog voća. Vapnenačko tlo pjenušavim vinima daje blagu i ugodnu i kiselost.

9. Osnovni dodatni uvjeti (pakiranje, označivanje, ostali uvjeti)

Pravni okvir:

Pravila EU-a

Vrsta dodatnog uvjeta:

Dodatne odredbe u pogledu označivanja

Opis uvjeta:

Naziv manjeg područja

Ako 85 % grožđa potječe iz jednog od manjih područja unutar područja podrijetla, naziv manjeg područja može se upotrijebiti zajedno s nazivom područja podrijetla, što se u ovom slučaju odnosi na područja „De Fromberg” i „De Vrakelberg”.

Poveznica na specifikaciju proizvoda

https://www.rvo.nl/sites/default/files/2021/01/Productdossier%20BOB%20De%20Voerendaalse%20Bergen.pdf

(1) SL L 347, 20.12.2013., str. 671.